**РЕПУБЛИКА СРБИЈА- ОПШТИНА РАЧА**

**ОПШТИНСКО ВЕЋЕ**

**Број: 46-94/2025-II-01**

**Датум: 11.12.2025. године.**

На основу члана 46. става 1. тачке 1) Закона о локалној самоуправи (“Сл. гласник РС”, број 129/2007, 83/2014-др. закон, 101/2016 др. закон, 47/2018 и 111/2021 – др.закон), члана 71. става 1. тачке 1) Статута општине Рача ("Сл. гласник општине Рача", број 3/2019) и члана 2. става 1. тачке 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 26. ставом 1. тачком 4. и чланом 29. ставом 1. Закона о јавној својини ( "Сл. гласник РС", број 72/2011, 88/2013, 105/2014, 104/2016-др. закон, 108/2016, 113/2017, 95/2018, 153/2020 и 94/2024), чланом 99. ставом 1. Закона о планирању и изградњи ( "Сл. гласник РС", број: 72/2009, 81/2009-испр.,64/2010-одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), чланом 15. ставом 1. Одлуке о грађевинском земљишту („Службени гласник општине Рача“, број 3/2021) и чланом 7. ставом 2. Одлуке о прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), Општинско веће општине Рача, на седници одржаној дана 11.12.2025. године, утврдило је предлог:

**О Д Л У К Е**

**О ПОКРЕТАЊУ ПОСТУПКА ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ РАЧА ПУТЕМ ЈАВНОГ НАДМЕТАЊА - ЛИЦИТАЦИЈЕ**

**Члан 1.**

**ПОКРЕЋЕ СЕ** поступак отуђења непокретности у јавној својини општине Рача путем јавног надметања – лицитације и то:

* **кп.бр. 147/64 КО Рача** у улици Николе Тесле, у јавној својини општине Рача, у површини од 431 м2, потес: Мићаковац, врста земљишта: градско грађевинско земљиште, култура: њива 4. класе, по намени земљишта: - грађевинско земљиште за остале намене, намена површина: породично становање, која се налази у оквиру Плана генералне регулације градског насеља Рача („Службени гласник општине Рача“, бр. 11/12 и 14/15).

**Члан 2.**

Општина Рача покреће поступак отуђења непокретности описане у члану 1. ове одлуке, која је у јавној својини општине, путем јавног надметања – лицитације.

Почетна цена непокретности износи **6.454,67евра**, односно **757.698,00** динара, према званичном средњем курсу на дан вештачења непокретности.

Учесници на огласу који буде расписан по основу овог закључка, су дужни да уз пријаву за јавно надметање доставе и доказ о уплати депозита у висини 10% од почетне цене.

Износ депозита за учествовање на јавном надметању износи **75.769,80 динара** односно **645,467евра** према званичном средњем курсу евра на дан вештачења непокретности.

Лицитациони корак износиће **100** евра.

Учесници поступка могу бити сва физичка, правна лица и предузетници, који поднесу благовремену пријаву у складу са условима Огласа за отуђење непокретности.

**Члан 3.**

Пријава за учествовање у поступку јавног надметања - лицитације се доставља Комисији за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача и прибављања и отуђења грађевинског земљишта у затвореној коверти, путем поште на адресу: Карађорђева број 48., 34210 Рача или личном предајом на писарници општинске управе Рача, са назнаком **„ПРИЈАВА ЗА УЧЕСТВОВАЊЕ НА ЈАВНОМ НАДМЕТАЊУ – ЛИЦИТАЦИЈИ У ПОСТУПКУ ОТУЂЕЊА НЕПОКРЕТНОСТИ У ЈАВНОЈ СВОЈИНИ ОПШТИНЕ РАЧА - НЕ ОТВАРАЈ“, са назнаком катастарске парцеле на коју се пријава односи.**

Учесници који нису успели у поступку јавног надметања, а имали су уредну документацију имају право на повраћај епозита у року од осам дана од дана отварања писмених понуда.

Подносиоци неблаговремене или непотпуне пријаве, не могу учествовати у поступку - лицитацији, а њихове непотпуне или неблаговремене пријаве/понуде се одбацују.

Задатак Комисије је да објави Оглас о спровођењу поступка јавног надметања, да пружа информације у вези са непокретости која се отуђује, да одреди датум до кога ће се понуђачи пријављивати, као и датум одржавања лицитације, води поступак лицитације, сачини записник о јавном надметању и састави предлог избора најповољнијег понуђача који доставља Одсеку за имовинско - правне послове општинске управе општине Рача.

**Критеријум за доделу уговора је најповољнија понуда - највећи износ купопродајне цене.**

Пријава односно понуда на оглас која се доставља **обавезно садржи:**

* **за физичка лица**: име и презиме, адресу, бројличнекарте, јединствени матични број грађана, броj телефона, фотокопију личне карте подносиоца и потписану пријаву;
* **за предузетнике:** име и презиме предузетника, адресу, број личне карте, јединствени матични грађана, назив радње и матични број, оригинални извод/копија решења о упису правног лица у регистар привредних субјеката, не старији од месец дана и потврда о пореском идентификационом броју;
* **заправналица**: назив, седиште, контакт телефон, оригинални извод/копија решења о упису правног лица у регистар привредних субјеката, не старији од месец дана и потврда о пореском идентификационом броју, као и пуномоћје лица које заступа подносиоца пријаве ( напомена:пуномоћје за заступање мора бити оверено од стране јавног бележника и пријава за учешће на лицитацији мора бити потписана од стране овлашћеног лица и оверена печатом).

**Члан 4.**

Јавно надметање ће се спровести ако је пристигла најмање једна благовремена и потпуна пријава и ако понуђач прихвати почетну купопродајну цену и поднесе доказ о уплаћеном депозиту. Уколико је не прихвати, исти губи право на повраћај депозита, у складу са законом и лицитација се сматра неуспелом.

**Члан 5**.

Предлог Решења о отуђењу непокретности израђује Одсек за имовинско - правне послове. Решење о отуђењу непокретности у јавној својини доноси Скупштина општине Рача.

**Члан 6.**

Уговор о купопродаји непокретности се закључује са изабраним најповољнијим понуђачем, у року од 30 дана од дана коначности Решења из члана 5. ове Одлуке.

Уговор у име општине Рача потписује председник општине. Ако лице коме је земљиште отуђено својом кривицом не закључи уговор у наведеном року, донеће се решење о стављању ван снаге акта о отуђењу земљишта, а уплаћени депозит се не враћа.

**Члан 7.**

Ова одлука ступа на снагу наредног дана од дана објављивања у „Службеном гласнику општине Рача“.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

- Скупштина општине Рача;

- архив.