|  |
| --- |
| **РЕПУБЛИКА СРБИЈА**  **ОПШТИНА РАЧА** |
| **СКУПШТИНА ОПШТИНЕ РАЧА** |
| **Број: 06-79/2025-I-01**  **Дана: 26.11.2025. године**  **Рача** |

**З А П И С Н И К**

**са 23. седнице Скупштине општине Рача**

**одржане дана 26.11.2025. године**

**Председник Скупштине општине Рача, Ненад Савковић:** Добар дан поштовани одборници. Отварам 23. седницу Скупштине општине Рача, 26.11.2025. године, почетaк у 10:15 часова. Обавештавам Вас да електронски систем још увек није у функцији тако да ће се у складу са чланом 118. став 3. Пословника о раду Скупштине општине Рача кворум утврдити прозивком одборника и да ће се у складу са чланом 151. став 4. Пословника о раду Скупштине општине Рача на данашњој седници гласати дизањем рукe на начин одређен пословником. Позивам Секретара Скупштине општине Рача да прозове присутне како бисмо утврдили кворум.

**Секретар Скупштине општине Рача, Марија Стевановић:** Горан Јевтић није присутан, Ненад Савковић присутан, Тамара Живуловић није присутна, Зорица Милошевић присутна, Горан Деспотовић присутан, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић није присутан, Славиша Сретеновић присутан, Гордана Милићевић присутна, Аница Благојевић није присутна, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић није присутан, Иван Станојевић није присутан, Горан Миленовић присутан, Зоран Владисављевић присутан, Дијана Гарабиновић Спасић присутна, Драган Матић присутан. Деветнаест.

**Председник Скупштине општине Рача, Ненад Савковић:** **Констатујем да седници присутвује 19 одборника, тако да имамо кворум за пуноправан рад и одлучивање.**

**Председник Скупштине општине Рача, Ненад Савковић:** У материјалу за ову седницу достављен Вам је и записник са 22. седнице Скупштине општине Рача одржане 30.10.2025. године. Да ли има примедби на записник са 22. Скупштине? Нема. Уколико нема, стављам на гласање. Ко је „за“? „Против“? „Уздржани“?-Нема.

**Председник Скупштине општине Рача, Ненад Савковић: Записник је усвојен са 19 гласова ''за'', није било ''против'' и није било ''уздржаних''.**

**Председник Скупштине општине Рача, Ненад Савковић:** У материјалу за данашњу седницу Вам је дoстављен предложени дневни ред. До почетка седнице, у складу са Пословником, није било предлога за измену и допуну дневног реда. Тако да је дневни ред овакав какав ћу Вам прочитати:

ДНЕВНИ РЕД

1. Разматрање предлога Одлуке о усвајању Извештаја о извршењу Одлуке о буџету општине Рача, у периоду јануар-септембар 2025. године;
2. Разматрање предлога Одлуке о утврђивању просечних цена квадратног метра одговарајућих непокретности за утврђивање пореза на имовину на територији општине Рача за 2026. годину;
3. Разматрање предлога Решења о отуђењу грађевинског земљишта у јавној својини општине Рача, и то кп. бр. 2360/1 КО Сараново;
4. Разматрање Извештаја о раду Општинског већа општине Рача за период од 01.01.2025. до 30.06.2025. године;
5. Разно.

**Председник Скупштине општине Рача, Ненад Савковић:** Ко је „за“ овакав дневни ред? „Против“? „Уздржани“?-Нема.

**Председник Скупштине општине Рача, Ненад Савковић:** **Констатујем да је дневни ред усвојен са 19 гласова ''за'', није било ''против'' и није било ''уздржаних''.**

**Председник Скупштине општине Рача, Ненад Савковић:** Прелазимо на рад по тачкама.

**ТАЧКА 1: Разматрање предлога Одлуке о усвајању Извештаја о извршењу Одлуке о буџету општине Рача, у периоду јануар-септембар 2025. године;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта и Савет за буџет и финансије разматрали су и усвојили овај предлог. Известилац је Снежана Маџић. Изволи Снежана.

**Известилац, Снежана Маџић:** Хвала Председниче. Добар дан господо одборници. Извештај за првих девет месеци у 2025. години изгледају овако: укупно остварени приходи су 421.730.525 што у односу на буџет који смо усвојили и пропорционално распоређено на девет месеци износи остварење 77,24%. Такође смо наплаћене наше изворне приходе увећали у овој години у односу на прошлу годину за 915.303 динара, односно за 1,92%. И имали смо овде, у материјалу можете да видите, пет текуће резерве за првих девет месеци које су искоришћене за највише појединих пројеката које смо добијали од стране министарства или Владе Републике Србије. Хвала.

**Председник Скупштине општине Рача, Ненад Савковић:** Хвала Снежана. Отварам расправу. Да ли има пријављених дискутаната? Уколико нема, стављам на гласање овај предлог. Ко је „за“? „Против“? „Уздржани“?-Нема.

**Председник Скупштине општине Рача, Ненад Савковић: Констатујем да је предлог усвојен са 19 гласова „ЗА“, није било „против“ и није било „уздржаних“.**

**ТАЧКА 2: Разматрање предлога Одлуке о утврђивању просечних цена квадратног метра одговарајућих непокретности за утврђивање пореза на имовину на територији општине Рача за 2026. годину;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта, Савет за буџет и финансије и Савет за урбанизам, стамбено-комуналне делатности и заштиту животне средине разматрали су и усвојили овај предлог. Известилац је Начелник Јована Бетулић.

**Известилац, Начелник Јована Бетулић:** Хвала. Добар дан свима. Значи, што се тиче цена за 2026. годину као основица за утврђивање пореза за пољопривредно земљиште у првој зони примењиваће се цена из 2023. године, тј. 243,66 динара по квадрату, за пољопривредно земљиште 63,98 у другој зони, за шумско земљиште у обе зоне 57,33 динара, за станове 71.779,45 динара, за грађевинско земљиште то је цена из 2023. године 929,59 динара по квадрату. За куће за становање у првој зони 12.110,43 динара, у другој зони 9.439,62 динара. За пословне зграде у обе зоне 31.015,87. И за гараже и помоћне објекте у првој зони 5044,24 динара, а у другој зони 3.791,73 динара.

**Председник Скупштине општине Рача, Ненад Савковић:** Хвала. Отварам расправу. Да ли има пријављених за реч? Уколико нема, стављам на гласање овaj предлог. Ко је „за“ усвајање овог предлога? „Против“? „Уздржани“? Нема.

**Председник Скупштине општине Рача, Ненад Савковић:** **Констатујем да је предлог усвојен са 19 гласова „ЗА“, није било „против“ и није било „уздржаних“.**

**ТАЧКА 3: Разматрање предлога Решења о отуђењу грађевинског земљишта у јавној својини општине Рача, и то кп. бр. 2360/1 КО Сараново;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта, Савет за буџет и финансије и Савет за урбанизам, стамбено-комуналне делатности и заштиту животне средине разматрали су и усвојили овај предлог. Известилац Горан Максовић. Изволи.

**Известилац Горан Максовић:** Поштовани одборници, као што сте из материјала упознати Скупштина општине Рача је дана 08.10.2025. године донела одлуку о покретању поступка отуђења непокретности из јавне својине општине Рача, и то кп. бр. 2360/1 КО Сараново. Надлежна комисија је на основу огласа који је објављен 15.10.2025. године спровела поступак прикупљања писмених понуда и при томе је утврђено да је пристигла само једна благовремена и потпуна понуда понуђача Десимира Филимановића из Саранова, тако да је комисија сачинила предлог за најповољнијег понуђача. У конкретном случају предметна парцела се отуђује за купопродајну цену од 4.215 еура, односно 494.208 динара. Позивам одборнике да гласају за усвајање овог предлога.

**Председник Скупштине општине Рача, Ненад Савковић:**Хвала. Отварам расправу. Да ли има пријављених дискутаната? Нема. Уколико нема, стављам на гласање овај предлог. Ко је „за“? „Против“? „Уздржани“?-Нема.

**Председник Скупштине општине Рача, Ненад Савковић: Констатујем да је предлог усвојен са 19 гласова „ЗА“, није било „против“ и није било „уздржаних“.**

**ТАЧКА 4: Разматрање Извештаја о раду Општинског већа општине Рача за период од 01.01.2025. до 30.06.2025. године;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта је разматрала и усвојила овај предлог. Председник општине присуствује седници уколико има питања. Отварам расправу по овој тачки дневног реда. Нема дискутаната. Стављам на гласање. Ко је „за“ усвајање овог предлога? „Против“? „Уздржани“?-Нема.

**Председник Скупштине општине Рача, Ненад Савковић: Констатујем да је предлог усвојен са 19 гласова „ЗА“, није било „против“ и није било „уздржаних“.**

**ТАЧКА 5: Разно.**

**Председник Скупштине општине Рача, Ненад Савковић:** Да ли се неко јавља под разно? Има неких питања одборничких? Уколико нема, затварам 23. седницу Скупштине општине Рача у 10:30. Хвала свим одборницима.

**СКУПШТИНА ОПШТИНЕ РАЧА**

**Записничар:**

**СЕКРЕТАР ПРЕДСЕДНИК**

**СКУПШТИНЕ ОПШТИНЕ РАЧА СКУПШТИНЕ ОПШТИНЕ РАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Марија Стевановић Ненад Савковић**